Eskalatsiya
Eskalatsiya (inglizcha — escalation) — keng tarqalish, kuchayish, avj olish, keskinlashish kabi maʼnolarni anglatadi. Ushbu termin qurollanishning keng terqalishi, biror-bir mojaro kengroq miqyosda avj olishi, shuningdek, qaysidir siyosiy vaziyat va konflikt keskinlashishida ishlatiladi. Terminnig antonimi sifatida deeskalasiya so‘zi, yaʼni eskalatsiyanig to‘xtashi maʼnosida qo‘llaniladi. Eskalatsiya taʼrifi dastlab Sovuq urush davrida, keyinchalik esa etnik mojarolarda, savdo urushlarida keng qo‘llanila boshlandi. Eskalatsiya tushunchasi xalqaro munosabatlardagi siyosiy vaziyatning yomonlashishi, harbiy mojaroning kengayishi yoki inqirozli vaziyatning keskin tus olishini ifodalaydi.